alexandrainst/scandi-wiki huggingface dataset:
Tolmatsjova-systrene

Tolmatsjova-systrene er ein duo sett saman av tvillingsystrene Anastasija og Marija Tolmatsjova frå Kursk i Russland. Systrene vart fødd 14. januar 1997.

Eurovision
Under deltakingane i Eurovision har dei brukt det engelske namnet Tolmachevy Sisters.

Junior Eurovision Song Contest 2006
Tolmatsjova-systrene vart vald til å representere Russland i Junior Eurovision Song Contest 2006 i Bucureşti i Romania. Dei deltok med songen «Vesennij dzjaz», som dei framførte på russisk. Bidraget vann med 154 poeng; tolv frå Kviterussland, Belgia, Kroatia, Romania, Serbia, Sverige og Ukraina, ti frå Kypros, Hellas, Portugal, Spania og Nederland og fire frå Makedonia og Malta. I tillegg fekk kvart land tolv bonuspoeng slik at ingen skulle stå att med null poeng.

Eurovision Song Contest 2009
I 2009 var systrene var ein del av opningsnummeret i den fyrste semifinalen då Eurovision Song Contest vart arrangert i Moskva i heimlandet Russland.

Eurovision Song Contest 2014
Tolmatsjova-systrene vart valde internt til å representere Russland i Eurovision Song Contest 2014 i København i Danmark. Dei vil delta med songen «Shine», som vil verte framført på engelsk. Songen er skriven av Philipp Kirkorov, Dimítris Kontópoulos, John Ballard, Ralph Charlie og Gerard James Borg.

Kjelder

Denne artikkelen bygger på «The Tolmachevy Sisters» frå ,  den 30. mars 2014.  

Russiske duoar
Russiske musikkgrupper
Syskenduoar
Tvillingar
Junior Eurovision Song Contest 2006-deltakarar
Russiske Junior Eurovision Song Contest-deltakarar
Junior Eurovision Song Contest-vinnarar
Eurovision Song Contest 2014-deltakarar
Russiske Eurovision Song Contest-deltakarar
Eurovision Song Contest 2009
Al-Hass

al-Ḥaṣṣ eller Aḥaṣṣ (arabisk جبل الحص eller جبل الأحص; nordsyrisk arabisk: ǧabal əl-Ḥəṣṣ) er eit 500 meter høgt platå, største høgd på 638 meter over havet, på nordsida av Den syriske ørkenen. Det ligg i Safīrah-distriktet i Aleppo guvernement i Syria.

Platået strekkjr seg over 60 km med ei breidd på kring 30 km på vestsida av Jabboulsjøen frå Safīrah i nord til Sabkhat Kharāyij og Sabkhat Ḥammām i sør. I aust ligg Qinnasrīnsletta  (den sørlege Alepposletta) og låglandet Maṭkh. Ei mindre høgd kalla Shabīth (arabisk جبل شبيث) (høgaste punkt 360 moh) ligg i søraust, og bortom dette ligg Sabkhat Shabīth. Sletta Khunāṣir skil mellom Ḥaṣṣ og Shabīth.

Området har meir enn 150 landsbyar busette av beduinar eller folk av beduinsk opphav. Det er eit av dei fattigaste områda i Syria. Eit utviklingsprosjekt har pågått for å betre levestandarden.

Ei gammal festning frå antikken er nyleg oppdaga på Ḥaṣṣ.

Kjelder
Denne artikkelen bygger på «Mount al-Hass» frå ,  den 30. mars 2014. 
 oppgav desse kjeldene:

Aleppo
Aleppo guvernement
Fjell i Syria
Bental/Tal Al-Gharam

Bental (arabisk جبل الغرام, Jabal al-Gharam, 'Lystfjellet' eller جبل بنطل, Jabal Bental; hebraisk הר בנטל, Har Bental) er ein sovande vulkan nordaust i Golanhøgdene. Det har ei høgd på 1 171 meter over havet.

Geologi
Fjellet er ein del av ei rekkje sovande vulkanar langs austsida av Golanhøgdene som Ramfjellet i nord og endar ved Tal Saki i sør. Fjellet ligg nord for Avital og dei deler same vulkanske lavakjelde. Bental vart danna i eit vulkanutbrot som danna ei vulkankjegle av vulkansk oske.

Fjellet
Bental er dekt av palestinaeik og på toppen ligg ein skanse for Det israelske forsvaret som vart bygd på ein eldre syrisk skanse. Fjellet har god oversyn over dei syriske landområda Hermon og Golanhøgdene.

Den israelske busetjinga Merom Golan ligg ved foten av fjellet.

Kjelder
Denne artikkelen bygger på «Mount Bental/Tal Al-Gharam» frå ,  den 30. mars 2014. 
 oppgav desse kjeldene:

Golanhøgdene
Fjell i Syria
2012 VP113

er eit objekt i den indre delen av Oortskya i det ytre solsystemet. Det har ein diameter på kring 450 km og er mogelegvis ein dvergplanet.

Kjelder 
 Dwarf planet stretches Solar System's edge  - nature.com

Oortskya
Simeonfjellet

Jabal Simeon eller Simonfjellet (arabisk جبل سمعان,  Jabal Semʻān), òg kalla Laylūn (arabisk جبل ليلون), er eit høgland i Aleppo guvernement nord i Syria. Fjellet ligg i Jabal Simeon og Aʻzāz-distrikta i Aleppo guvernement.

Namn
Namnet på fjellet kjem frå St. Simeon, ein kristen eremitt på 400-talet som levde i eit kloster på fjellet. 

Det antikke namnet på fjellet var Nebo, etter den mesopotamske guden Nabu. Ordet Nebo finst framleis i namna på fleire landsbyar på fjellet (Kafr Nebbo, Nebbol, etc.).

Namnet Laylūn er av kurdisk opphav.

Landskap
Jabal Simeon er ein del av Belusmassivet vest på Aleppoplatået. Det ligg kring 20 km nordvest for Aleppo. Fjellet strekker seg 50 km frå nord til sør med ei breidd på 20–40 km og ei gjennomsnittleg høgd på 500–600 moh. Det høgaste punktet er Sheikh Barakāt (876 moh) i sørlege delen av fjellet. 

Dalen ʻIfrīn går mellom Jabal Simeon og Kurd-Dagh i vest. Aʻzāzdalen markerer nordgrensa til fjellet og på andre sida ligg Aʻzāz-sletta og Barsa på Aintabplatået. Dalen til elva Quweiq går langs austsida av fjellet. Sør for fjella ligg Dāna og Ataribsletta. Gamle ruter knyt Qinnasrin til Antiokia og går over desse slettene til ʻIfrīndalen der han snur vestover, og skil Jabal Simeon frå Ḥārimfjella i sør.

Aleppo
Aleppo guvernement
Fjell i Syria
Qasioun

Qasioun (arabisk جبل قاسيون, Jabal Qāsiyūn) er eit fjell med utsikt over byen Damaskus i Syria. Her ligg ei rekkje restaurantar som ein kan sjå heile byen frå. Etter kvart som byen har blitt utvida, har somme bydelar vokse fram ved foten av fjellet. Det høgaste punktet er 1151 meter over havet.

Det er bygd mange skansar i fjellet av det syriske regimet etter starten på den syriske borgarkrigen.

Religiøs tyding
I fjellsida av Jabal Qasiun ligg ei grotte med mange tilknytte segner. Det er sagt at grotta ein gong var busett av den første mannen, Adam, og både Ibrāhīm (Abraham), og 'Īsā (Jesus) skal ha bedt i grotta. I arabiske historiebøker frå mellomalderen vert ho omtalt som staden der Qābīl (Kain) tok livet av Hābīl (Abel). I hundrevis av år vart grotta rekna som ein stad der bøner vart oppfyllte med ein gong, og særleg i tørkeperiodar, ville herskarane av Damaskus vitje grotta og be om regn. På grunn av mordet som det vert hevda fann stader her, det første mordet i verda, vert ho kalla Maghārat al-Dam (Blodgrotta). I følgje sunnimuslimar er Qasioun staden der miḥrābane (bøn-nisjer) til dei 40 helgenane, kalla Abdāl, skal ha bede dei nattlege bønene sine. Det vart bygd ein liten moske over Blodgrootta med desse miḥrābane.

Lenger ned fjellet frå Blodgrotta låg ei anna grotte kalla Maghārat al-Jūˁ (Sveltegrotta). Soger om denne grotta er noko forvirrande. Somme seier at førti helgenar døydde der av svelt: al-Harawī, som levde der på 1200-talet skriv at førti profetar døydde der av svelt. I dag er grotta forsegla, omgjeve av hus, men staden vert kalla al-Juyūˁīyah (omtrent 'Hungersstaden').

Ei anna grotte ligg i ei anne fjellside, og lokalt har denne blitt kalla Sjusovargrotta, nemnd i tidlege kristne kjelder, i tillegg til Koranen der dei er kjende som Aṣḥāb al-Kahf (Følgjegrotta). Det er derimot mange grotter i denne delen av verda som vert hevda å vere denne grotta. I dag er det bygd ein madressah over grotta, men det er framleis tilkomst for pilegrimar.

Kjelder
Denne artikkelen bygger på «Mount Qasioun» frå ,  den 30. mars 2014. 
 oppgav desse kjeldene:

Fjell i Syria
Geografi i Damaskus
Tal Saki

Tal Saki (arabisk  تل الساقي, Tal Al-Saki; hebraisk תל סאקי, Tal Saki) er ein sovande vulkan søraust i Golanhøgdene. Det har ei høgd på 594 meter over havet.

Geologi
Fjellet er ein del av ei rekkje sovande vulkanar som strekkjer seg langs austsida av Golanhøgdene frå Ramfjellet i nord og endar ved Tal Saki i sør.

Golanhøgdene
Fjell i Syria
Zawiya

Zāwiya (arabisk جبل الزاوية, ǧabal az-Zāwiya) eller Rīḥā (arabisk جبل ريحا, ǧabal Rīḥā), mellomalderen òg Banī-ʻUlaym (arabisk جبل بني عليم, ǧabal Banī-ʻUlaym) er eit høgland i Idlib guvernement nordvest i Syria. Det ligg kring 36 byar og landsbyar i området kring Zawiya. Dei største byane er Rīḥā (Arīḥā) og Maʻarrat an-Nuʻmān.

Zāwiya danar den sørlege gruppa i Belusmassivet vest i Aleppoplatået. Nord og nordvest for fjellet ligg Roujsletta. Ghābsletta ligg på vestsida. Sør for fjella ligg sletene ved Ḥamā, og på austsida ligg Idlibsletta.

Den gjennomsnittlege høgda til Zāwiya er 750 m. Det høgaste punktet er Ayyūb (939 m). Vestsida av fjellet er bratt, medan austsida heller slakt. Mange kjelder spring ut på vestsida og flyt ned til Rouj- og Ghābsletta.

Fjellet omfattar to massiv skild av av ein dal med mange arkeologiske funn, slik som den antikke byen Bārā. Den nordlege delen av fjellet vert kalla Arbaʻīn (arabisk جبل الأربعين) (877 moh). Den antikke byen Ebla ligg nordaust for fjellet og den antikke byen Apamea ligg i sørvest.

Kjelder
Denne artikkelen bygger på «Zawiya Mountain» frå ,  den 30. mars 2014. 
 oppgav desse kjeldene:

Idlib guvernement
Fjell i Syria
Homskløfta

Homskløfta (arabisk فتحة حمص), òg kalla Akkarkløfta, er ein fjellovergang i Orontesdalen sør i Syria. Han vert kalla «porten til Syria», og skil An-Nusayriyahfjella og Jebel Zawiyah frå Libanon- og Anti-Libanonfjella. Den vesle elva Nahr al-Kabir renn gjennom kløfta til den syriske kysten av Middelhavet. 

I hundrevis av år har handelsmenn og inntrengande fiendar funne vegen gjennom Homskløfta ei viktig rute mellom kysten og det indre av landet, og til andre delar av Asia Kløfta er òg den einaste heilårsopne overgangen gjennom fjellkjeda.

I dag går motorvegen og jernbanen frå Homs til den libanesiske byen Tripoli over passet. A pipeline carrying oil also runs through the gap. Borga Krak des Chevaliers ligg i Homskløfta. Borga vart bygd i 1031 for å vakte over denne strategiske gjennomgangen under det første krosstoget, og skifta eigarar fleire gonger under resten av krosstoga.

Kjelder 

Denne artikkelen bygger på «Homs Gap» frå ,  den 30. mars 2014. 
 oppgav desse kjeldene:

Dalar i Syria
Handelsruter
Homs guvernement
Fjellovergangar i Syria
Maysalun

Maysalun (arabisk skrift ميسلون) er eit fjellområde sørvest i Syria i austsida av Anti-Libanonfjella kring 12 kilometer vest for Damaskus i Rif Dimashq guvernement i ei høgd på 1090 meter over havet. Området ligg langs den gamle vegen mellom Damaskus og Libanon og har lenge vore kjend for sine khanar og stoppestader. Den næraste byen i området er al-Dimas.

Maysalun er kjend i syrisk historie som staden der den syriske krigsministeren Yusuf al-Azma nekta å gje etter for dei franske og engelske koloniplanane med å gje dei kamp. Kong Faisal av Syria valde å ikkje kjempe mot franskmennene og trekte seg attende, og fekk seidan eit kongedøme i Irak. Azma valde å kjempe og gjekk i strid mot franskmennene sjølv om han vistte at han var i undertal. Franskmennene gjekk inn i Syria for å danna ein koloni og dei kunstige grensene vart trekte med Sykes-Picot-avtalen i 1917. Slaget vart ein avgjerande fransk siger som gjorde at dei kunne marsjere til Damaskus og starta delinga og koloniseringa av Syria.

Kjelder

Denne artikkelen bygger på «Maysalun» frå ,  den 30. mars 2014. 
 oppgav desse kjeldene:

Rif Dimashq guvernement
Fjellovergangar i Syria
Pétra på Lésvos

Pétra (gresk Πέτρα) er ein landsby og tidlegare kommune på nordsida av øya Lésvos i periferieininga Lésvos i periferien Dei nordlege egeiske øyane i Hellas. Pétra vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.

Ved folketeljinga i 2011 hadde kommunaleininga Pétra 3 358 innbyggjarar, medan tettstaden med same namn hadde 1 108 innbyggjarar.

Referansar 

Petra
Petra
Petra
Plomári

Plomári (gresk skrift Πλωμάρι) er ein landsby og tidlegare kommune på sørsida av øya Lésvos i periferieininga Lésvos i periferien Dei nordlege egeiske øyane i Hellas. I 2011 vart Plomári innlemma i kommunen Lésvos, men inngår frå 2019 som ei kommunaleining i kommunen Mytilíni.

Ved folketeljinga i 2011 hadde kommunaleininga Plomári 5 602 innbyggjarar, medan tettstaden med same namn hadde 2 996 innbyggjarar.

Referansar 

Plomari
Plomari
Plomari
Polikhnítos

Polikhnítos (gresk Πολίχνιτος) er ein landsby og tidlegare kommune aust for Kalloníbukta på øya Lésvos i periferieininga Lésvos i periferien Dei nordlege egeiske øyane i Hellas. Polikhnítos vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.

Ved folketeljinga i 2011 hadde kommunaleininga Polikhnítos 4 234 innbyggjarar, medan tettstaden med same namn hadde 2 102 innbyggjarar.

Referansar 

Polikhnitos
Polikhnitos
Polikhnitos
Rákhes

Rákhes (gresk Ράχες) er ein tidlegare kommune vest på  øya Ikaría i periferieininga Ikaría i periferien Dei nordlege egeiske øyane i Hellas. Rákhes inngår frå 2011 som ei kommunaleining i kommunen Ikaría.

Referansar 

Rakhes
Rakhes
Nils Furnes

Nils Furnes () var ein norsk folkemusikar frå Bygstad i Gaular kommune i Sogn og Fjordane. Saman med Johannes Holsen og Knut Sandal var Nils Furnes ein av dei fremste 1900-talsspelemennene frå Sunnfjord. Furnes spelte hardingfele, og var kjend for sitt lyriske og detaljrike spel. 

Nils Furnes vaks opp i Furnes i Bygstad i Gaular, i ein søskenflokk på fire. Ni år gamal høyrde Nils Furnes farbroren Ola Nos (1849-1923) spele i eit bryllup, og dette gjorde sterkt inntrykk på han. To år seinare tok Furnes til å spele hardingfele. Fyrste læremeistaren var farbroren Ola Nos, som og var frå Gaular. Nils Furnes var den siste spelemannen opp til vår tid som lærte slåttar direkte etter storspelemannen Ola Nos, eller Spelar-Ola, som han blei kalla.  Spelar-Ola hadde sine slåttar att etter faren, Nils Nos (1818-1970), og den gamle meisteren Gunnar Lundekvam (1816-1912). I 1925 flytte Nils Furnes til Bergen for å gå i lære som bøkkar (tønnemakar), og blei buande der. I Bergen kom Nils Furnes i kontakt med eit spanande spelemannsmiljø med spelemenn frå store delar av Vestlandet, og i 1929 var han med på å skipe spelemannslaget Fjellbekken. Der var han fast medlem så lenge han levde, og han blei utnemnd som heidersmedlem i laget. 

Både hjå NRK Folkemusikkarkivet og Arne Bjørndals samling i Bergen finn ein opptak av Nils Furnes. Av det innspelte materialet finn ein eit rikt utval både innan runddans- og bygdedansspel frå Sunnfjord, i tillegg til slåttemateriale som truleg stammar frå Fjellbekken spelemannslag.

Diskografi
 Hardingfelespel frå Sunnfjord (Nils Furnes, Johannes Holsen og Knut Sandal) (ta:lik, 2005)

Bakgrunnsstoff 
 Artikkel hjå Fylkesarkivet i Sogn og Fjordane
 Artikkel hjå Fylkesarkivet i Sogn og Fjordane
 Info om ta:lik si plateutgjeving Hardingfelespel frå Sunnfjord
 Lydopptak av Nils Furnes kan du høyre her. Opptaka er gjort av Fylkesarkivet i Sogn og Fjordane, musikkavdelinga.

Norske folkemusikarar
Folk frå Gaular
Oslo Konserthus

Oslo Konserthus er eit konserthus som ligg meir eller mindre inneklemt mellom kontorblokkene i bydelen Vika i Oslo. Tilkomsten til hovudinngangen på Johan Svendsens plass er frå Ruseløkkveien. Sceneinngangen har tilkomst frå Munkedamsveien.

Oslo kommune er eigar av konserthuset, som er tilhaldsstaden for Oslo Filharmoniske Orkester. Konserthuset vart opna 22. mars 1977.

Bygningen
Oslo Konserthus vart teikna av den svenske arkitekten Gösta Åbergh. Fasaden er kledd med grå  Tolgagranitt frå Tolga i Østerdalen. Hovudsalen, Store Sal, har plass til 1404 tilhøyrarar, med tillegg av 212 i ei podieterrasse. Dessutan finst det ein mindre konsertsal med 266 plassar. I den store salen er det installert eit stort konsertorgel med 90 stemmer, bygd i Tyskland i 1978 av orgelbyggjaren Paul Ott.

Dei akustiske tilhøva i den store konsertsalen vert rekna som mindre tilfredsstillande, og det er gjort freistnader på å bøte på dette.

Bakgrunnsstoff
Internettsidene til Oslo Konserthus

Konsertlokale i Noreg
Kultur i Oslo
Oslo
Ájos Kírykos

Ájos Kírykos (gresk Άγιος Κήρυκος) er ein landsby og tidlegare kommune aust på øya Ikaría i periferieininga Ikaría i periferien Dei nordlege egeiske øyane i Hellas. Ájos Kírykos inngår frå 2011 som ei kommunaleining i kommunen Ikaría og er hovudsete i kommunen og i periferieininga.

Ved folketeljinga i 2011 hadde kommunaleininga Ájos Kírykos 3 511 innbyggjarar, medan tettstaden med same namn hadde 2 218 innbyggjarar.

Referansar 

Ajos Kirykos
Ajos Kirykos
Ajos Kirykos
Ajos Kirykos
Évdilos

Évdilos (gresk Εύδηλος) er ein landsby og tidlegare kommune på den midtre delen av øya Ikaría i periferieininga Ikaría i periferien Dei nordlege egeiske øyane i Hellas. Évdilos inngår frå 2011 som ei kommunaleining i kommunen Ikaría.

Ved folketeljinga i 2011 hadde kommunaleininga Évdilos 2 749 innbyggjarar, medan tettstaden med same namn hadde 501 innbyggjarar.

Referansar 

Evdilos
Evdilos
Evdilos
Gangtok

Gangtok er delstatshovudstad i Sikkim, nordaust i India. Han har eit folketal på rundt 50 000. Byen ligg om lag 1 780 moh. Det offisielle språket her er nepali, men innbyggjarar talar også engelsk, hindi og fleire lokale språk. 

Den viktigaste næringsvegen i Gangtok er turisme, med naturen rundt Himalayafjella, buddhistiske heilagdommar og dei ulike lokale kulturane som viktige trekkplaster. Byen har mellom anna eit tibetologisk museum. Høgsesong for turistnæringa er april-juni og september-november. Vintertemperaturen ligg rundt nullpunktet, medan han varierer mellom 13 og 21 grader om sommaren.

Bakgrunnsstoff

Kjelder
Denne artikkelen bygger på «Gangtok» frå ,  den 31. mars 2014.  
 

Byar i Sikkim
Sikkim
Indiske delstatshovudstader
Khristós på Ikaría

Khristós (gresk Χριστός) er ein landsby vest på  øya Ikaría i periferieininga Ikaría i periferien Dei nordlege egeiske øyane i Hellas. Khristós var hovudsete i den tidlegare kommunen Rákhes, som frå 2011 inngår som ei kommunaleining i kommunen Ikaría.

Referansar 

Khristos
Vulkanar i Syria

Dette er ei liste over aktive og inaktive vulkanar i Syria.

Kjelder 
Denne artikkelen bygger på «List of volcanoes in Syria» frå ,  den 31. mars 2014. 
 oppgav desse kjeldene:
Sharat Kovakab

Sharat Kovakab (arabisk حبل كوكب) er eit vulkanfelt nordaust i Syria. Det består av to vulkankjegler, der det høgaste ligg 1752 meter over havet.

Kjelder
Denne artikkelen bygger på «Sharat Kovakab» frå ,  den 31. mars 2014. 
 oppgav desse kjeldene:

Vulkanar i Syria
Harrat Ash Shamah

Harrat Ash Shamah (òg kalla Harrat Ash Shaam og Harrat e-Shamah) er eit vulkanfelt som dekkjr eit område på . Dette massive alkaline vulkanfeltet strekkjer seg frå sørlege Syria, over Jordan og inn i det nordvestlege Saudi-Arabia.

Mellom anna dannar vulkanfelta Jabal al-Druze, Es Safa og Dirat at Tulul den nordlege, syriske delen av Harrat Ash Shamah. Al Harrah ligg i sør, i den saudiarabiske tredjedelen av feltet.

Kjelder 
Denne artikkelen bygger på «Harrat Ash Shamah» frå ,  den 31. mars 2014. 
 oppgav desse kjeldene: 
Ibrahim, K. (1993) «The geological framework for the Harrat Ash-Shaam Basaltic Super-Group and its volcanotectonic evolution» Bulletin 24, Geological Mapping Division, Natural Resources Authority, Jordan
Ilani, S., Harlavan, Y., Tarawneh, K., Rabba, I., Weinberger, R., Khalil, I., and Peltz, S., (2001) «New K-Ar ages of basalts from the Harrat Ash Shaam vulkanfelt in Jordan: Implications for the span and duration of the upper-mantle upwelling beneath the western Arabian plate»  Geology 29(2):171-174
Kempe, S. and Al-Malabeh, A., (2005), «Newly discovered lava tunnels of the Al-Shaam plateau basalts» Geophysical Research Abstracts 7, European Geosciences Union 
Salf, S.I., (1988) «Field and petrographic characteristics of Cenozoic basaltic rocks, Northwestern Saudi-Arabia» Journal of African Earth Sciences 7(5):805-809
Weinstein, Y., Navon, O., Altherr, R., and Stein, M., (2006) «The role of lithospheric mantle heterogeneity in the generation of Plio-pleistocen alkali basalt suites from NW Harrat Ash Shaam (Israel)»  Journal of Petrology 47(5):1017-1050

Bakgrunnsstoff
 VolcanoWorld information and aerial biletegraph 
 
 
 

Vulkanfelt
Vulkanar i Saudi-Arabia
Vulkanar i Jordan
Vulkanar i Syria
Namnlaust syrisk vulkanfelt

Ein vulkanfelt utan namn hadde eit vulkanutbrot som fann stad i 1222 nord i Syria, nær Killis i Tyrkia. Vulkanen oppstod truleg på grunn av ein regional graben. Vulkanen består av andesittisk basalt.

Kjelder
Denne artikkelen bygger på «Unnamed Syrian Volcanic Field» frå ,  den 31. mars 2014. 
 oppgav desse kjeldene: 
 Volcanolive.com
 Volcanodiscovery.com

Bakgrunnsstoff
 Photo of 1222 evt. Lava Flow on Blogger

Vulkanar i Syria
Aktive vulkanar
Jannu

Jannu, også Kumbhakarna, er ein fjelltopp vest for Kantjendjunga, eit høgre fjell som ligg 10 kilometer unna på den same lange fjellryggen i Himalaya. Med sine 7 711 meter over havet er Jannu den 32. høgste fjelltoppem på jordkloten. Mellom fjellklatrarar er fjellet kjent for den svært krvejande ruta opp nordveggem og for dei ekstreme klimatiske tilhøva med kulde og stormver.

Fyrstebestiginga av Jannu fann stad den 28. april 1962 og vart gjennomført av Robert Paragot, Paul Kellar, René Desmaison og sherpaen Gyalzen Mitchu, dagen etter kleiv Jean Ravier, Lionel Terray og sherpa Wangdi til topps. Dei valde ei rute over Yamatari-breen på sørsida av fjellet til eit stort platå kalla Thron. Turen vidare gjekk over søraustegga til fjelltoppen.

Kjelder
Denne artikkelen bygger på «Jannu» frå ,  den 31. mars 2014.  
 

Fjell i Himalaya
Fjell i Nepal
Siniolchu

Siniolchu er eit 6 888 meter over havet høgt fjell i Himalaya, i delstaten Sikkim i India. Fjelltoppen er den austlegaste hjørnesteinen i Kantjendjunga-massivet og vert halde for å vere ein av dei vakraste fjelltoppane på jordkloten. Den britiske forfattaren og fjellklatraren Douglas Freshfield omtala Siniolchu som «den ypparste triumf i fjellarkitekturen og det vakraste snøfjellet i verda».

Då ein tysk ekspedisjon utforska Sikkim i året 1936, kleiv Karl Wien og Adolf Göttner til topps på Siniolchu som dei fyrste menneska.

Kjelder
Denne artikkelen bygger på «Siniolchu» frå ,  den 31. mars 2014.  
 

Fjell i Himalaya
Fjell i India
Miltbrann

Miltbrann, eller antrax, er ein akutt sjukdom forårsaka av bakterien Bacillus anthracis. Sjukdommen har namn etter den store mørkeraude milten ein finn hjå råka individ.

Både dyr og menneske kan verte råka av sjukdommen. Symptoma er feber, byller, sår og opphovning av lymfekjertlane. Det finnest no effektive vaksiner mot miltbrann og behandling med antibiotika har god verknad på ein del former av sjukdommen. Om ein ikkje vert behandla raskt, kan ein døy av sjukdommen.

Miltbrann kan ramme huden, lungene eller meltingssystemet til det smitta individet.

Miltbrannbakterien smittar via sporar som kan verte spreidd gjennom klede eller kroppane til individ som er råka av sjukdommen. Sporane som bakterien dannar er hardføre, og kan overleve i opptil fleire tiår. Koking er ikkje tilstrekkeleg til å ta knekken på sporane.

På grunn av smitteeigenskapane til miltbrannbakterien har han vorte nytta i biologisk krigføring, blant anna under den første verdskrigen.

Bakgrunnsstoff 
 Miltbrann i Store Norske Leksikon

Kjelder 
 Velle, Weiert Martin. *«Miltbrann» (4. november 2011) i Store norske leksikon. Henta 2. april 2014.

 Denne artikkelen bygger på «Miltbrann» frå ,  den 31. mars 2014.  

 
Bakterieinfeksjonar i hud og underhud
Bakterielle zoonosar
Storfesjukdommar
Helsekatastrofar
Biologiske våpen
Baltoro Kangri

Baltoro Kangri er eit 7 312 meter over havet høgt fjell i Karakoram i den autonome regionen Gilgit-Baltistan i Pakistan. Fjellet ligg sør for Gasherbrum-toppane og aust for Chogolisa (7 668 moh) og høyrer som sistnemnde til Masherbrum-fjella. Øvstedelen av Baltoro-breen spring ut frå vestsida av Baltoro Kangri. Nord og aust for fjellet, mellom Baltoro Kangri og Gasherbrum-toppane, finn ein Abruzzi-breen, som straks etter renn inn i Baltoro-breen. Baltoro Kangri er over ein fjellrygg knytt til Sia Kangri i aust, og er såleis innlemma i hovud-fjellkjeda Karakoram.

Kjelder
Denne artikkelen bygger på «Baltoro Kangri» frå ,  den 31. mars 2014.  
 

Karakoram
Fjell i Pakistan